作者：张炎
词牌/韵律：霜叶飞

paragraphs: 绣屏开了。
惊诗梦、娇声啼破春悄。
隐将谱字转清圆，正杏梁声绕。
看帖帖、蛾眉淡扫。
不知能聚愁多少。
叹客里凄凉，尚记得当年雅音，低唱还好。
同是流落殊乡，相逢何晚，坐对被真花恼。
贞元朝士已无多，但暮烟衰草。
未忘得春风窈窕。
却怜张绪如今老。
且慰我留连意，莫说西湖，那时苏小。